Handtökuskipun hefur verið gefin út á hendur fyrrverandi sjávarútvegsráðherra Angóla , Victória de Barros Neto , vegna tengsla hennar við Samherjamálið . Bankareikningar hennar , eiginmanns hennar og barna hafa einnig verið frystir . Það var dómari í Windhoek í Namibíu sem gaf út handtökuskipunina en ráðherranum fyrrverandi var vikið frá störfum í janúar síðastliðnum , að því er Angop greindi frá . Hópur frá Angóla og Namibíu vinnur nú að rannsókn málsins og aðildar Neto að spillingu , skattsvikum og peningaþvætti , sem tveir fyrrverandi ráðherrar frá Namibíu hafa þegar verið sakaðir um .